Ayeri,  sábadu 3 de payares fuimos al picu Monsacro, en Morcín. Ye un sitiu perguapu y que nun conocíamos nengún de nós. La forma de llegar ye mui facilina, hai que llegar hasta Santolaya de Morcín y dehí dir hasta la Collá(La Collada). Pocu enantes de llegar al pueblín de la Collá hai un camín con un cartelu que marca lentamu de la ruta y que ya reflexa una xuba percuesta pal monte.  Depués de tar siguiendo el cuestu camín y faciendo eses monte penriba llégase a un colláu onde puén vese oveyes y caballos  paciendo y dende onde acolumbramos ya mui cerquina la cima de La Fayona(1020 m) y el picu Monsacro(1057 m). Pero lo realmente interesante desti viaxe son les dos ermites qualcontramos equí enriba. Son la ermita de la Madalena y la de Santiago. La más interesante al mio paecer ye esta cabera, que ye de planta octogonal y pertenez al románico pero nun se sabe con seguridá el sieglu.  Namás llegar a esti colláu quedamos ablucaos cola belleza del paisaxe, eso sí, tuvimos quesperar un ratín quescampara la  borrina, que nun mos dexaba ver un rés. En cuantes vimos apaecer estes ermites pente la ñublina foi como una aparición.  La verdá ye que esti ye un llugar que tién daqué especial, dalgo como máxico o místico. Prueba dello son los estudios que dicen quequí facíense cultos precristianos. Ésto revélenlo los túmulos funerarios descubiertos y el dolmen sobrel que sinstaló la ermita octogonal.  Toes estes revelaciones dan respaldu al nome de Monsacro (monte sacro), too paez tar xunío y fae questo  seya algo más quun simple monte.  Al final, los mios collacios y yo sólo llegamos a xubir a La Fayona, y ye que nun tábemos mui seguros de cuál yera el Monsacro, suponíemos que yeral inmediatamente contiguu, pero la borrina taba echándose enriba de nós peligrosamente y preferíemos dir tirando pabaxo enantes que pasalo mal.  Al final la ruta fáese bien en cuatro horuques cuntando la ida y la torna.  De verdá quencamiento al tol mundu que descubra esti llugar, que merez la pena por muches  razones, tanto paisaxístiques como hestóriques y culturales.